da da da da nb de da da da da da da da da da da da da da da da da da da da da hu da da da en da en hu sv sv da da da da da da da da da da da da da da
Har du problemer med kvinder fordi du er genert? - Single.dk
Lander du, i, hvad du selv synes, er gyseligt pinlige situationer, fordi du er genert? Eller undgår du simpelthen selskab – kvindernes især? Tag luft ind – i dating sammenhæng er generthed faktisk ret cool.
Nogen siger noget pænt til dig og det er som at trykke på en alarmknap: Du rødmer op til hårrødderne, stammer ukontrollabelt i stedet for at komme med et kækt svar og alt i alt har du bare lyst til at grave dig ned! Skulle du efterfølgende driste dig til at tale med nære venner om denne her gyseligt pinlige situation, svarer de med usvigelig sikkerhed – og i bedste mening, at du jo bare må se at overvinde den. Genertheden.
Og hvis dét ikke er irriterende…
Men du er ikke alene. Fire ud af ti mennesker opfatter sig selv som generte og oplever det som en klods om benet. I forhold til dating i særdeleshed og for nogle så meget, at de simpelthen undgår det. Mænd især opgiver at date kvinder på grund af generthed og det er en skam, for lige netop når mennesker dater, opfattes generthed nemlig som et ret cool karaktertræk. Det er der flere forklaringer på. Nogle af dem kommer her:
Du virker behersket og beskeden
Du hader at vække opsigt i en forsamling og derfor optræder du behersket og fattet – også i situationer, hvor andre farer op. Du praler heller ikke af store bedrifter og du er garanteret høflig for nu ikke at sige beskeden. I modsætning til mere impulsive mennesker er generte mennesker bekymrede for at komme til at sige noget dumt og uoverlagt. Du tænker altså, før du taler og dermed er der jo pludselig grundlag for at sige noget helt fornuftigt. Det er ret tiltalende.
Læs også: Denne farve skruer op for din sexappeal
Du er god til at lytte
Meget selvsikre mennesker kan virke overlegne, ja ligefrem arrogante (og snakke fanden et øre af), hvilket ikke altid er tiltrækkende. Generte menneske derimod virker anderledes afvæbnende og er gode til at lytte (fordi så slipper de selv for at sige noget). Der er vildt meget sexappeal i at have en udpræget situationsfornemmelse og at være lyttende og opmærksom.
Læs også: Bliver du let jaloux? Sådan slipper du fri af de opslidende tanker
Hvis din generthed har fulgt dig gennem det meste af livet, kender du alt til at stå i en vanskelig situation og alligevel finde en løsning. Du er i stand til at klare paragrafferne, selv om du er ude af din komfortzone, og den evne kan overføres til mange andre situationer. At skyde hjertet op i halsen og finde modet, når det er nødvendigt, det er du ekspert i. Du tror det måske ikke, men dét er du.
5 nyttige tips, hvis du alligevel har brug for at tøjle din generthed:
Omgiv dig med mennesker, der vil dig det bedste. Tag ordet, hold en lille tale i gode venners lag og øv dig i at kontrollere din nervøsitet.
Vær bevidst om dit kropssprog. Er din holdning anspændt eller afslappet? Tro ikke, at alle kigger på dig.
Når du er genert, er det fristende at isolere sig. Tag initiativ til at se mennesker. Giv ikke op på trods af en enkelt kikset date eller oplevelse. Ingen er perfekte hele tiden.
Udforsk, hvad du er god til og sæt dig nogle mål. Bare nogle små nogle, som skubber dig en anelse ud af komfortzonen.
Prøv at afkode årsagen til din generthed. Den kan fx. være arveligt betinget, den kan også bunde i social arv eller være et resultat af en utryg barndom. Mopperi eller en opvækst præget af strenge regler om, hvad man kan og må og i særdeleshed, hvad man ikke kan og må, kan også gøre mennesker forsigtige og generte. Men det er der intet galt med. Generthed er ikke et dårligt karaktertræk – besværligt måske, men også meget mere sexet, end du forestiller dig.
Læs også: Sådan viser du bedst at du er vild med hende
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
Falder kvinder for adfærdsvanskelige fyre fordi at alt forbudt er fristende?
Hvad er der nu galt med en pålidelig mand med gode manérer? Jamen absolut intet! Indtil der står denne her uforudsigelige alfahan, som oser af lidenskab og selvtillid. Men hvorfor tiltrækkes kvinder mere af ham? Ja, hvorfor mon?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.